 Guddoomiye Muuse Biixi Cabdi oo khudbad ka jeediyey xaflad xisbiga KULMIYE ku soo dhaweeyey dallad ay ku midoobeen aqoonyahanka gobollada galbeedka Somaliland oo magacooda la yidhaa GURMAD oo lagu qabtay shalay magaalada Boorama waxa kale oo uu weeraro ku qaaday murashaxa xisbiga Waddani iyo hoggaamiyaha xisbigaas Cabdiraxmaan-cirro iyo Xirsi Cali Xaaji Xasan, waxaanu ugu horayn yidhi Adduunyada waa kow, dimuqraaddiyaddana way ku cusub tahay xisbi mucaarad ah oo doorashada dib-u-dhiga oo kii xukunka hayeyna yidhaahdo waar doorashada aan galno, markhaatigediina waa shalay, maantana markii ay madaxdii WADDANI Madaarka soo gaadheen way inoo daareen dardaar-werin iyo doorashadii baa dib loo dhigayaa, waar ma wixiinii baad la soo socotaan, waxaannu idiin sheegaynaa haddaanu xisbal-xaakimkii iyo xukuumaddii nahay waxaannu idiin sheegaynaa inaannu dib-u-dhac ku iman doonin doorasho dambe, Madaxweynaha maanta joogaana ma sharraxna, maalintii aad dib-u-dhigayseen mucaaradow Madaxweyanuhu wuxuu yidhi oo qoraal lagu hayaa dib-u-dhigistu waxay igaga xannuun badan tahay xabbad-dhafoorka la igaga hayo, waayo aaminaadiisa siyaasiga ah iyo shakhsiyaddiisa toona lagama filaynin manuu doonaynin Axmed Siilaanyo nin kursi kusii waara oo doorasho dib u dhiga, waayo tartankii baabuu iska daayey, markaa maanta Madaxweynihii nin doorasho dib u dhigaya oo lugta jiidaya maaha, murrashaxa KULMIYE-na wuxuu idin leeyahay waar tii hore idiin diiday oo dib-u-dhigay oo is-raacay, tan maantana idinka yeelimaayo inaad dib u dhigtaan mucaaradow ee ku biyo-cabba. 